**О Б Щ И Н А С Е В Л И Е В О**

**ОБЯВЛЕНИЕ**

**На основание чл. 91, ал. 1 от Кодекса на труда и във връзка с чл. 8 , ал. 5 от Закона за закрила и развитие на културата и чл. 28, ал. 6 от Закона за културното наследство и Заповед № 35/11.01.2024 г. на Кмета на община Севлиево**

**О Б Я В Я В А**

**КОНКУРС ЗА ДЛЪЖНОСТТА „ДИРЕКТОР” НА ГРАДСКА ХУДОЖЕСТВЕНА ГАЛЕРИЯ „АСЕН И ИЛИЯ ПЕЙКОВИ“ – СЕВЛИЕВО**

Място на работа – Градска художествена галерия „Асен и Илия Пейкови“ – Севлиево

Характер на работа – организация, ръководство и контрол на цялостната работа в галерията

Правоотношението с директора на галерията е срочно за срок от 5 години, съгласно чл. 28, ал. 6 от Закона за културното наследство.

**І. Изисквания за заемане на длъжността:**

***Минимални изисквания:***

* Образование – висше; Образователно - квалификационна степен „магистър”:

А) „Изкуства“

- Професионално направление – теория на изкуствата, изобразително изкуство

* Професионален опит – 3 години в съответното професионално направление;
* Да притежава организационни умения; адаптивност; комуникативност; нагласа за работа в екип;

***Като предимство се счита:***

* Присъдени научни степени;
* Опит в областта на музейното дело и опазване на културното наследство;
* Участие в разработването и реализацията на програми и проекти;
* Чуждоезикова подготовка;
* Компютърна грамотност;

**ІІ. Начин на провеждане на конкурса:**

* Защита на Концепция за дейността и развитието на Градска художествена галерия „Асен и Илия Пейкови“ – Севлиево за период от пет години, подробно разработена за първата от тях;
* Събеседване.

**ІІІ. Необходими документи:**

* Заявление за участие;
* Документ за самоличност (необходим само за идентификация, като се връща веднага)
* Диплом за завършено образование (копие);
* Документ за трудов стаж (копие);
* Професионална автобиография;
* Документ за медицински преглед при първоначално постъпване на работа и след преустановяване на трудовата дейност по трудово правоотношение за срок над 3 месеца;
* Концепция за дейността и развитието на Градска художествена галерия „Асен и Илия Пейкови“ – Севлиево за 5 годишен период, като подробно е разработена за първата година, в 10 екземпляра в запечатани и не надписани пликове, в обем до 10 страници (бройките са съобразени с членовете на комисията).

**Концепцията съдържа:**

* анализ и оценка на състоянието на галерията; основни проблеми на функционирането й;
* тенденции и възможности за развитието на галерията, като културен и научен институт и мястото му в музейната мрежа;
* определяне на целите, приоритетните области, очакваните резултати в управлението, финансирането, структурата и организацията на дейността на галерията, пътищата за постигането им;
* мерки за реализиране на конкретни проекти по комплектуването, опазването и представянето на фондовете на галерията, научно-изследователската, образователната и популяризаторската дейност на галерията;
* етапи на реализация на концепцията.

При подаването на документите на всички кандидати се предоставя копие от длъжностната характеристика за конкурсната длъжност.

**ІV. Място и срок за подаване на документите и разработената концепция:**

* Срокът за подаване на документите е 1 месец от датата на публикуване на обявата в местен вестник и на електронната страница на община Севлиево – http://www.sevlievo.bg/
* Документите се подават лично или чрез пълномощник в Център за административно и информационно обслужване на община Севлиево, гр. Севлиево, пл. „Свобода“ № 1, всеки работен ден от 08.30 до 17.00 часа.
* Заявления за участие в конкурса, подадени след изтичане на срока, не се регистрират.

**Д-Р ИВАН ИВАНОВ**

*/Кмет на община Севлиево/*